《西城赏莲呈晦之》
金朝·王若虚

旧赏回头已隔年，高花又见出新妍。偶成浊酒狂歌会，恰又斜风细雨天。

乐事适来偏有兴，闲身当得分无缘。作诗莫怪多誇语，差比放翁先著鞭。

作者简介：（1174—1243）金藁城人，字从之，号慵夫。章宗永安二年经义进士。调鄜州录事，历著作佐郎、平凉府判官，累官翰林直学士。金亡北归。论诗文主张辞达理顺，反对险怪雕琢。有《慵夫集》、《滹南遗老集》。